IRIARTE OKIÑENA (EH Bildu, 2017-12-11):
Konpromisoa eskatu didazu, Egibar jauna, eta Euskal Herria Bilduk legealdiaren hasieran, aurreko aurrekontuetan, aurrekontu hauetan eta berriki herri honi egin dion eskaintza batean konpromisoa eskaintzen dio herriari eta eskaintzen dio Euzko Alderdi Jeltzaleari eta eskaintzen dio Elkarrekin Podemosi herri hau beste leku batetara eramateko.
Eta hori badakizu eta zure alderdiko presidenteak bonberoen idea zela esan bazuen ere,  - hemendik bonbero guztiei agurrik beroena egiten duten lan bikainagatik, eta bitartean baita nire lankideari ere -  iruditzen zait ez dela bonbero ideia bat eta badela bide bat elkarrekin jorratu genezakeena herri hau herri bezala  - zuk esan duzun bezala -  beste leku batera eramango badugu.
Eta esaten didazu aurrebaldintzak jarri ditugula guk negoziaketa honetan. Dirudienez, Euzko Alderdi Jeltzaleak Madrilen jarri dituen igual-igualak, ze esaten duzue Madrilen Euzko Alderdi Jeltzaleak ez dituela onartuko Espainiako aurrekontuak 155a mahai gainean dagoen bitartean. Klaro! Ba ez da oso gauza ezberdina guk hemen egin duguna.
Eta gauza bat esango dizut: Bai, ez da batere ezberdina. Guk esan dugu 155a mahai gainean dagoen bitartean ez zela ezer negoziatzen hasteko baldintzarik ematen zuen sozioen kide batekin.
Eta hortik aurrera esango dizudana da beste batzuei eta beste kasu batzuetan eskatu izan diezuela aldatu dezatela, malgutu dezatela, samurtu dela bere jarrera. Esan zeniezaioketen Alderdi Sozialistari ere hau ez zela...
...eskatu izan diezuela, aldatu dezatela, malgutu dezatela, xamurtu dezatela beren jarrera. Esan zeniezaioketen Alderdi Sozialistari ere hau ez zela aurrekontuetarako baldintza gisara bidea erraztuko zuen zerbait.
Eta hor egon da, hari ez zaio inolaz ere erantzun. Eta erabaki antidemokratiko sakon, sakona denik, ez dugu ukatuko eta eragiten dionik, ez Kataluniari bakarrik lehen eman ditudan argudio guztiengatik, baita Euskal Herriari zuzen zuzenean ere, hori ez dugu ahaztuko.
Zer den guk gure alternatiban planteatzen genuena? Ba zuk aipatu dituzu gauza batzuk: Ikerketa garapenean, politika industrialean, paradigma energetikoan, ez dugu hitz egin paradigma energetikoaz, baina uste dut horretan ere lanak baditugula hor egiteko, eta aurrera urratsak eman behar ditugula Europako azkeneko tokietan ez geratzeko eta herri hau zentzu horretan ere, punta puntakoa izan dadin.
Lurraldeen arteko oreka, norbaitek lehen, ez dakit Gorospe andreak, ez dion halako garrantzia eman, uste dut garrantzitsua dela lurraldeen arteko oreka zaintzea politika industrialari dagozkiolarik, eta beste gauza bat garrantzitsua dena, industriak sortzen duena, herriari itzultzea, bai soldaten bidez eta baita politika fiskal justu baten bidez.
Eta politika fiskal justu horren inguruan, Euskal Herria Bilduk duela urtebete mahai gainean jarri zuen proposamen bat, proposamen haren inguruan ezin zen hitz egin ere egin eta orain mahai gainean jartzen diguzuenaren inguruan, ba guk gure zalantzak dauzkagu, zeren Sozietate Zergak Euskal Autonomi Erkidegoan Barne Produktu Gordinaren 1,4 biltzen da eta Estatuan 2,4 edo biltzen da, Barne Produktu Gordinaren puntu bateko aldea dago, eta horrek suposatzen du 700 milioi euro gutxiago biltzen direla.
Sozietate Zergaren pisua erdira pasa da, gainera, azken bederatzi urteotan eta 1.000 milioi gutxiago biltzen dira. Zama fiskal osoa langileongan kokatzen da, beraz, BEZaren bitartez eta IRPFaren bitartez.
Eta gauza ezberdinak eta bateraezinak esaten ari zarete erreforma honetan inplikatuta zaudetenak eta, orduan, ondorioztatu daitekeena da, norbaitek ez duela egia esaten, edo egia guztia esaten, edo behintzat gauzak ez dituzuela aklaratzen.
Ez dakigu enpresentzat presio fiskal baxuagoa izango duen, horrek esan nahi duen gutxiago ordainduko dutela, (...) esaten du azkenean gehiago ordainduko dutela. Baina non daude datu ofizial horiek? Zein simulaziorekin ari zarete lanean?
Hori ere bada arrazoi argi bat Aurrekontu hauei ez babesa emateko, zeren, esan dizudan bezala, badira hainbat eta hainbat gauza hobetu behar direnak.
Esan ditut zein zentzutan hobetu behar diren eta zein zentzutan eman behar zaien bultzada, Egibar jauna, baina ez esadazu esan guk aurrebaldintzak, gure aurre baldintzak beteezinezkoak zirenik, zuek beste leku batzuetan jarri dituzuen aurrebaldintzak direlako.
Iruditzen zait estrategia dela aldatu behar dena, ez dela hainbeste kopuru bat edo beste kopuru bat. Herri honekin zer egin nahi dugun, herri honekin nora iritsi nahi dugun, herri hau non kokatu nahi dugun dela, hain zuzen ere, hemen zioa eta horretan asmatu behar dugula.
Eta horretan asmatzeko zaila izango da Alderdi Popularrarekin eta Alderdi Sozialistarekin gauzak asko aldatzen ez baditu behintzat bidea elkarrekin egitea.
Eta beraiek esaten dute paktuan oinarritutako, eta itunean oinarritutako, eta denak batera egin genezakeen bide bat jorratzeko nahia erakusten dutela, eta guk hori ukatu egiten dugula.
Ez, guk ez dugu hori ukatzen, guri ukatzen digute bide hori egiteko aukera, beste zerbait, herri honentzat beste zerbait nahi dugunoi ukatzen digute Parlamentu honetako gutxiengoek eta herri honetako gutxiengoek beste bide bat posible izatea, zeren bide guztiak posible badira, eztabaida guztiak posible baldin badira, orduan nik ez nuke sekula santan pentsatuko ez daitekeenik akordio global bat egin.
Baina bidea ixten dutenak eta bidea murrizten dutenak dira esaten digutenak gu ez garela Espainia baino eta ez gaitezkeela Espainia baino izan.
Zer gehiago? Señora Corcuera, mire, sabemos el protagonismo que ha tenido su partido en esta negociación presupuestaria, lo vimos en la foto de la firma de Azpiazu y Damborenea, lo hemos visto cuando Idoia Mendia se reunía con CEBEK y decía que no se iba a bajar el Impuesto de Sociedades.
Creo que el papel más difícil se lo han puesto a usted, señora Corcuera, porque tiene que justificar un presupuesto conservador, a espaldas de la sociedad, por lo que nos entristece verles tan a gusto en este acuerdo.
Los acuerdos por los acuerdos, bueno, tienen la importancia que tienen y tienen el interés que tienen. Pero no más que eso, porque si no van a ser acuerdos que vayan a mejorar la vida de la ciudadanía, de las mujeres y hombres de este país, pues me parece que, bueno, pues el acuerdo por el acuerdo puede tener un valor, pero, desde luego, no muy grande.
Quiero terminar lo que me queda de tiempo con un dato que he leído estos días  - que no sé por dónde lo tengo - , en el reciente sociómetro que hemos tenido oportunidad de leer todas y todos.
Bada datu bat benetan asko arduratu nauena eta ez duena zerikusirik gaur hemen jorratu diren hainbat puntu, datu, ehuneko eta gainontzekoekin, baina benetan uste dut herri bezala arduratu behar gintuela.
Araba, Bizkaia eta Gipuzkoako 100 herritarretatik 18k, 100 herritarretatik 18k uste du eguzkia dela lurrari bira ematen diona, azkeneko soziometroaren datu bat da eta honetaz ez da gehiegi hitz egin, ez zaio gehiegiko lehentasunik eman, gehiago izan da zein gustura dauden herritarrek politika batekin edo bestarekin.
Ba ia 5tik 1ek pentsatzen du eguzkia dela lurrari bira ematen diona. Hori da soziometro honetan ateratako datuetatik gehien arduratu nauena, iruditzen zaidalako herri hau aukera bat galtzen ari dira, hezkuntzan, jakiturian, zientzian, herri aurreratu bat izateko bidean aukera bat galtzen ari garela.
Jende asko da pentsatzen duena eguzkia dela lurrari buelta ematen diona, alarmak gorri-gorri jarri behar genituzke eta dena, daukagun dena, daukagun gaitasun guztia egoera hau iraultzeko jarri eta ez hainbeste datu hau edo beste hau, puntu bat edo bi puntu hobetuko ote ditugun, uste dut estrategiak aldatu behar ditugula, benetan herri hau izango baldin bada munduko herri aurreratuenen pare jartzeko moduko herria.
Nik sinesten dut horrela dela, orain baino lehenago ere horrela izan delako, baina grabea da eguzkia dela lurrari buelta ematen diona pentsatzea.
Berriz esaten dizuet, Euskal Herria Bilduren eskua, batzuei bonbero kontuak iruditu arren, luzatuta dago ez gaurko, ez datozen hilabetetarako, luzerako luzatuta dago, herri honek beste estrategia batzuen bidez, beste bide bat egin dezan.
Eskerrik asko eta egun on.